สวัสดีค่ะ ตอนนี้มีอาการเลือดไหลออกจากช่องคลอด มีกลิ่นเหม็นเน่า ออกกระปริบกระปอย แต่ไม่เจ็บและไม่คัน จะเปนอะไรไหมค่ะ
สวัสดีค่ะ อาการมีเลือดไหลออกจากช่องคลอด โดยที่ไม่ใช่ประจำเดือน อาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น แต่มักมีอาการปวดท้องน้อยร่วมด้วย2. มีการติดเชื้อในช่องคลอด หรือมีการอักเสบติดเชื้อในโพรงมดลูก ซึ่งมักมีตกขาวที่ผิดปกติร่วมด้วย รวมถึงอาจมีอาการปวดท้องน้อย เจ็บขณะมีเพศสัมพันธ์ มีไข้ ปัสสาวะผิดปกติ3. โรคของมดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. ผลข้างเคียงจากการใช้ยาฮอร์โมนต่างๆเช่น ยาฉีดคุมกำเนิด รวมถึงยาสตรี ยาสมุนไพร อาหารเสริมต่างๆ5. มีโรคในระบบอื่นๆ เช่น มีภาวะเกร็ดเลือดต่ำ มีภาวะไทรอยด์ฮอร์โมนผิดปกติ เป็นต้น6. การทำงานผลิตฮอร์โมนของรังไข่ผิดปกติหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูก่อน หากตรวจไม่พบ แต่เลือดยังคงออกกะปริดกะปรอยอยู่เรื่อยๆ แนะนำว่าควรไปพบสูติ-นรีแพทย์เพื่อตรวจและรักษาค่ะ